
[bookmark: TextBodyBegin]Az Európai Parlament,
–	tekintettel az Európai Élelmiszerbiztonsági Hatóság 2022. évi pénzügyi évre vonatkozó végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre az ügynökségek válaszaival együtt[footnoteRef:1], [1:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:2], [2:  	HL C, C/2023/112, 2023.10.12.] 

–	tekintettel a 2022-es pénzügyi évre szóló költségvetés végrehajtása tekintetében a Hatóság számára adandó mentesítésről szóló, 2024. február 22-i tanácsi ajánlásra (06180/2024 – C9-0089/2024),
–	tekintettel az Európai Unió működéséről szóló szerződés 319. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:3] és különösen annak 70. cikkére, [3:  	HL L 193., 2018.7.30., 1. o.] 

–	tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre[footnoteRef:4] és különösen annak 44. cikkére, [4:  	HL L 31., 2002.2.1., 1. o.] 

–	tekintettel az Európai Unió működéséről szóló szerződés és az Euratom-Szerződés keretében létrehozott és az (EU, Euratom) 2018/1046 európai parlamenti és tanácsi rendelet 70. cikkében említett szervekre vonatkozó pénzügyi keretszabályzatról szóló, 2018. december 18-i (EU) 2019/715 felhatalmazáson alapuló bizottsági rendeletre[footnoteRef:5] és különösen annak 105. cikkére, [5:  	HL L 122., 2019.5.10., 1. o.] 

–	tekintettel eljárási szabályzata 100. cikkére és V. mellékletére,
–	tekintettel a Környezetvédelmi, Közegészségügyi és Élelmiszer-biztonsági Bizottság véleményére,
–	tekintettel a Költségvetési Ellenőrző Bizottság jelentésére (A9-0129/2024),
1.	mentesítést ad az Európai Élelmiszerbiztonsági Hatóság ügyvezető igazgatója számára a Hatóság 2022-es pénzügyi évre szóló költségvetésének végrehajtására vonatkozóan;
2.	megjegyzéseit a mellékelt állásfoglalásban foglalja össze;
3.	utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Élelmiszerbiztonsági Hatóság ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételükről.

[bookmark: _Toc146807918][bookmark: _Toc161677743][bookmark: _Toc161993917]2. Az Európai Parlament 2024. április 11-i határozata az Európai Élelmiszerbiztonsági Hatóság 2022. évi pénzügyi évre vonatkozó elszámolásának lezárásáról (2023/2151(DEC))
Az Európai Parlament,
–	tekintettel az Európai Élelmiszerbiztonsági Hatóság 2022. évi pénzügyi évre vonatkozó végleges éves beszámolójára,
–	tekintettel a 2022. évi pénzügyi évre vonatkozóan az uniós ügynökségekről szóló éves számvevőszéki jelentésre az ügynökségek válaszaival együtt[footnoteRef:6], [6:  	HL C, C/2023/594, 2023.10.27.] 

–	tekintettel a Számvevőszéknek a 2022. évi pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára[footnoteRef:7], [7:  	HL C, C/2023/112, 2023.10.12.] 

–	tekintettel a 2022-es pénzügyi évre szóló költségvetés végrehajtása tekintetében a Hatóság számára adandó mentesítésről szóló, 2024. február 22-i tanácsi ajánlásra (06180/2024 – C9-0089/2024),
–	tekintettel az Európai Unió működéséről szóló szerződés 319. cikkére,
–	tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre[footnoteRef:8] és különösen annak 70. cikkére, [8:  	HL L 193., 2018.7.30., 1. o.] 

–	tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszer-biztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre[footnoteRef:9] és különösen annak 44. cikkére, [9:  	HL L 31., 2002.2.1., 1. o.] 

–	tekintettel az Európai Unió működéséről szóló szerződés és az Euratom-Szerződés keretében létrehozott és az (EU, Euratom) 2018/1046 európai parlamenti és tanácsi rendelet 70. cikkében említett szervekre vonatkozó pénzügyi keretszabályzatról szóló, 2018. december 18-i (EU) 2019/715 felhatalmazáson alapuló bizottsági rendeletre[footnoteRef:10] és különösen annak 105. cikkére, [10:  	HL L 122., 2019.5.10., 1. o.] 

–	tekintettel eljárási szabályzata 100. cikkére és V. mellékletére,
–	tekintettel a Környezetvédelmi, Közegészségügyi és Élelmiszer-biztonsági Bizottság véleményére,
–	tekintettel a Költségvetési Ellenőrző Bizottság jelentésére (A9-0129/2024),
1.	jóváhagyja az Európai Élelmiszerbiztonsági Hatóság 2022-es pénzügyi évre szóló elszámolásának lezárását;
2.	utasítja elnökét, hogy továbbítsa ezt a határozatot az Európai Élelmiszerbiztonsági Hatóság ügyvezető igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.


[bookmark: _Toc146807919][bookmark: _Toc161677744][bookmark: _Toc161993918]3. Az Európai Parlament 2024. április 11-i állásfoglalása az Európai Élelmiszerbiztonsági Hatóság 2022. évi pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel (2023/2151(DEC))
Az Európai Parlament,
–	tekintettel az Európai Élelmiszerbiztonsági Hatóság 2022. évi pénzügyi évre szóló költségvetésének végrehajtására vonatkozó mentesítésről szóló határozatára,
–	tekintettel eljárási szabályzata 100. cikkére és V. mellékletére,
–	tekintettel a Környezetvédelmi, Közegészségügyi és Élelmiszer-biztonsági Bizottság véleményére,
–	tekintettel a Költségvetési Ellenőrző Bizottság jelentésére (A9-0129/2024),
A.	mivel bevételi és kiadási kimutatása[footnoteRef:11] szerint az Európai Élelmiszerbiztonsági Hatóság (a továbbiakban: a hatóság) 2022. évi pénzügyi évre szóló végleges költségvetése 149 841 816,93 EUR volt, ami a 2021. évhez képest 15,99%-os növekedést jelent; mivel a hatóság költségvetése főként az uniós költségvetésből származik; [11:  	HL C 178., 2022.4.29., 1. o.] 

B.	mivel a Számvevőszék a hatóság 2022. évi pénzügyi évről szóló éves beszámolójáról szóló jelentésében (a továbbiakban: a számvevőszéki jelentés) megállapítja, hogy kellő mértékben megbizonyosodott a hatóság éves beszámolójának megbízhatóságáról, valamint arról, hogy az annak alapjául szolgáló ügyletek jogszerűek és szabályszerűek;
C.	mivel a hatóság közbeszerzési ágazatát illetően 2022-re vonatkozóan nem jelentettek korrekciós intézkedéseket igénylő problémákat, és a korábbi évek ellenőrzései és értékelései alapján sem voltak folyamatban lévő vagy még függőben lévő korrekciós intézkedések;
D.	mivel a hatóság belső kontrollrendszereit illetően 2022-re vonatkozóan nem jelentettek korrekciós intézkedéseket igénylő problémákat, és a korábbi évek ellenőrzései és értékelései alapján sem voltak folyamatban lévő vagy még függőben lévő korrekciós intézkedések;
Költségvetési és pénzgazdálkodás
1.	elismeréssel nyugtázza, hogy a 2022. évi pénzügyi év során folytatott költségvetés-ellenőrzési erőfeszítések eredményeként a kötelezettségvállalási előirányzatok tekintetében a költségvetés folyó évi végrehajtási aránya 99,95%-os szintet ért el, ami 2021-hez képest enyhe, 0,04%-os mértékű csökkenést jelent; megjegyzi továbbá, hogy a kifizetési előirányzatok folyó évi végrehajtási aránya 89,77%-os volt, ami 2021-hez képest 0,92%-os javulást jelent;
2.	megjegyzi, hogy a növényvédő szereket szabályozó hatóságok erőforrásainak és álláshelyeinek hiánya késlelteti az alacsony kockázatú hatóanyagok jóváhagyását és a növényvédő szerek környezeti hatását hosszú távon csökkentő értékelési módszerek tudományos fejleményeknek megfelelő frissítését; felhívja a Bizottságot, hogy tegye meg a megfelelő lépéseket annak biztosítása érdekében, hogy a hatóság elegendő erőforrással és álláshellyel rendelkezzen ahhoz, hogy segítse a tagállamokat az 1107/2009/EK rendeletben meghatározott határidők betartásában, valamint abban, hogy az évente értékelt növényvédő hatóanyagok számát megkétszerezzék, illetve a kockázatértékeléseknek a legújabb tudományos fejleményekkel és a társadalmi elvárásokkal való összhangját biztosító módszerek kidolgozásának sebességét háromszorosára gyorsítsák;
Teljesítmény
3.	üdvözli, hogy a hatóság hozzájárult az uniós élelmiszer- és takarmánylánc biztonságához, és jelentős erőfeszítéseket tett e téren azáltal, hogy a kockázatkezelőket az élelmiszerlánccal kapcsolatban átfogó, független és naprakész tudományos tanácsokkal látta el, és hogy a nyilvánosság számára egyértelmű tájékoztatást nyújtott tevékenységéről és az annak alapjául szolgáló információkról, továbbá hogy együttműködött az érdekelt felekkel és intézményi partnerekkel az élelmiszer-biztonsági rendszerbe vetett bizalom és a koherencia előmozdítása érdekében;
4.	megelégedéssel veszi tudomásul, hogy a hatóság integrált teljesítménymérési keretet vezetett be, amely összekapcsolja az erőforrásokat és a tevékenységeket az outputokkal és a várt eredményekkel, és amelyet a teljesítmény nyomon követése és előmozdítása érdekében fő teljesítménymutatók egészítenek ki; megjegyzi továbbá, hogy a teljesítménymérési keretben meghatározott célokhoz viszonyított teljesítmény összességében 96%-ot ért el; megállapítja, hogy a 2. stratégiai célkitűzés (A jövőbeli kockázatelemzési igényekre való felkészültség biztosítása) és a 3. stratégiai célkitűzés (Az emberek szerepvállalásának növelése és a szervezeti agilitás biztosítása) területei összességében jó teljesítményt mutattak, míg az 1. stratégiai célkitűzés (Megbízható tudományos tanácsadás és a kockázatok kommunikációja a termelőtől a fogyasztóig) területe, amelyet súlyosan érintett az (EU) 2019/1381 rendelet[footnoteRef:12] szerinti új szabályok és eljárások végrehajtása, eltért a céltól; [12:  	Az Európai Parlament és a Tanács (EU) 2019/1381 rendelete (2019. június 20.) az élelmiszerláncban alkalmazott uniós kockázatértékelés átláthatóságáról és fenntarthatóságáról, továbbá a 178/2002/EK, az 1829/2003/EK, az 1831/2003/EK, a 2065/2003/EK, az 1935/2004/EK, az 1331/2008/EK, az 1107/2009/EK, valamint az (EU) 2015/2283 rendelet és a 2001/18/EK irányelv módosításáról (HL L 231., 2019.9.6., 1. o.).] 

5.	kiemeli, hogy a hatóság az 1. célkitűzéssel (Megbízható tudományos tanácsadás és a kockázatok kommunikációja a termelőtől a fogyasztóig) kapcsolatban a megcélzott 701-ből 586 tudományos kérdést véglegesített; megjegyzi, hogy annak ellenére, hogy a lezárt tudományos kérdések száma az előrejelzettnél alacsonyabb volt, ez nagyjából megfelelt az év során beérkező új kérdéseknek, ezáltal biztosítva, hogy a nyitott kérdések száma ne növekedjen;
6.	üdvözli, hogy a megállapítások közlésének területén nagyon pozitív eredmények születtek, és a hatóság kiadványában való közzététel időszerűségét illetően fenntartották az elmúlt 2 évben elért pozitív teljesítményt;
7.	tudomásul veszi, hogy 2022 volt a Stratégia 2027 végrehajtásának első éve; a Stratégia 2027-et a Stratégia 2020 továbbfejlesztéseként alakítottak ki, és amely stratégia az (EU) 2019/1381 rendelet végrehajtására összpontosít (rövid távon), és felkészíti a hatóságot az új, változó uniós szakpolitikák kezelésére (hosszú távon);
8.	üdvözli, hogy a hatóság 2022 júniusában megszervezte az „EGY konferencia – Egészség, Környezet és Társadalom” elnevezésű konferenciát, kiemelve az emberi, állati és környezeti egészség közötti kapcsolatot, és elvezetve az „Egy az egészség – Egy a környezet” koncepcióhoz;
9.	megjegyzi, hogy a hatóság 18 tagállammal partnerségben kampányt indított az afrikai sertéspestis ellen; megjegyzi továbbá, hogy a hatóság hozzájárult a vegyi anyagokra vonatkozó uniós stratégia kialakításához és végrehajtásához;
10.	megjegyzi, hogy a hatóság által indított éves stratégiai felmérés, amely visszajelzést kér ügyfeleitől, partnereitől és a hatóság tudományos szakvéleményeinek elkészítésében közvetlenül vagy közvetve részt vevő érdekelt felektől, azt állapította meg, hogy a hatóság azon képessége, hogy időben tanácsot adjon, még nem működik kielégítően;
Hatékonyság és hasznok
11.	megállapítja, hogy a hatóság a vegyi anyagokra vonatkozó új uniós stratégia keretében együttműködik az Európai Vegyianyag-ügynökséggel, az Európai Betegségmegelőzési és Járványvédelmi Központtal pedig a genomszekvenálás gyűjtésére és elemzésére szolgáló rendszerek kidolgozása érdekében; megjegyzi továbbá, hogy a hatóság megosztotta emberi erőforrásait és kutatási erőforrásait a testvérügynökségekkel és a Közös Kutatóközponttal; hangsúlyozza továbbá az együttműködés és a bevált gyakorlatok kiigazításának horizontális előnyeit;
12.	megjegyzi, hogy a hatóság 2022-ben fokozta az új folyamatok és informatikai eszközök bevezetésének megszilárdítására irányuló erőfeszítéseit, törekedve a magas szintű hatékonyság elérésére és a más ügynökségekkel való szinergiák maximalizálására; megjegyzi továbbá, hogy a hatóság néhány, az informatikai eszközök hatékonysága és hatékonyságnövelése terén 2020–2022-ben elért eredményét csak 2023 végére tűzte ki célul;
13.	üdvözli a hatóság azon szándékát, hogy megerősítse a közös adatkezelést a tagállamokkal és más ügynökségekkel, mivel ez javítaná az adatminőséget és az adatok interoperabilitását (az „Egy az egészség” megközelítéssel összhangban);
Személyzeti politika
14.	megállapítja, hogy 2022. december 31-én a létszámterv végrehajtása 95,55%-os volt: az uniós költségvetés értelmében engedélyezett 405 álláshelyből (vesd össze a 2021-ben engedélyezett 380 álláshellyel) 5-re neveztek ki tisztviselőt és 382-re ideiglenes alkalmazottat; megállapítja, hogy ezen felül 170 szerződéses alkalmazott és 14 kirendelt nemzeti szakértő dolgozott a hatóságnál 2022-ben; megjegyzi továbbá, hogy az (EU) 2019/1381 rendelet végrehajtása érdekében a hatóság 2022-ben 31 új személyzeti álláshelyet, a 2022–2024-es időszakra pedig 15 további szerződéses alkalmazotti álláshelyet kapott;
15.	megállapítja, hogy 2022-ben a hatóság teljes személyzetén belül sikerült elérni a nemek közötti egyensúlyt, mivel az 557 alkalmazottból 335 (60,1%) nő, a hatóság igazgatótanácsában pedig a 70 tagból 37 (52,9%) nő; megállapítja, hogy a vezetői és irányítói pozíciókban magasabb a férfiak által betöltött álláshelyek aránya (63%), mint a nők által betöltötteké (37%); felhívja a hatóságot, hogy fokozza a vezetői és irányítói pozíciókban a nemek közötti különbségek áthidalására irányuló erőfeszítéseit;
16.	tudomásul veszi, hogy az orvosi szolgálat 2022-ben három kiégési esetet jelentett; hangsúlyozza a szakmai kötelezettségek és a magánélet közötti egyensúly fenntartásának kritikus fontosságát; felhívja a hatóságot, hogy továbbra is mozdítsa elő a munka és a magánélet közötti egészséges egyensúlyt a személyzet körében;
17.	megjegyzi, hogy a hatóság elkötelezett az uniós ügynökségek hálózata és a sokszínűségről és befogadásról szóló charta értékeinek tiszteletben tartása mellett, és törekszik annak mielőbbi elfogadására; tudomásul veszi továbbá a hatóság részvételét az uniós ügynökségek hálózatának sokszínűséggel és befogadással foglalkozó munkacsoportjában, amelyben a sokszínűséggel és a befogadással kapcsolatos szinergiákat, információkat és forrásokat osztanak meg; emellett néhány belső kezdeményezést is megvalósítottak, például készítettek egy új karrier-weboldalt és a hatóságnál való munkavégzésről szóló videót, amelynek külön témája a sokszínűség és a befogadás;
18.	megjegyzi, hogy a hatóság elfogadta a fogyatékossággal élő személyeknek nyújtott támogatás végrehajtására vonatkozó iránymutatásokat, amelyek előmozdítják a szociálpolitikát és az egyenlő bánásmódot a munkahelyen; megjegyzi továbbá, hogy a hatóság épületét az olasz akadálymentesítési rendeletekkel összhangban alakították ki a fogyatékossággal élő személyek számára;
19.	megjegyzi, hogy 2022. január 1-jétől új szervezeti struktúrát vezettek be, amelynek célja az (EU) 2019/1381 rendelet végrehajtásának és a hatóság Stratégia 2027 elnevezésű stratégiája törekvéseinek támogatása;
Az összeférhetetlenségek megelőzése és kezelése, valamint az átláthatóság
20.	megjegyzi, hogy a hatóság igazgatótanácsa és operatív vezetése összeférhetetlenségi nyilatkozatot írt alá, amelyet a honlapon közzétesznek és elérhetővé tesznek; megjegyzi továbbá, hogy az igazgatótanács tagjainak és póttagjainak önéletrajzát 2023 végéig közzéteszik;
21.	megjegyzi, hogy 2022-ben a hatóság hét összeférhetetlenséget azonosított és kezelt a külső szakértőkre vonatkozó éves érdekeltségi nyilatkozatok szintjén; megjegyzi, hogy a hatóság megakadályozta az érintett személyeket abban, hogy részt vegyenek a tudományos tevékenységekben;
22.	tudomásul veszi, hogy a hatóság önkéntes magatartási kódexszel rendelkezik, amelynek értelmében az igazgatótanács tagjai kötelezik magukat arra, hogy a hivatali idejük lejárta utáni kétéves időszakon belül vállalt szakmai tevékenységeikről tájékoztassák a hatóságot;
23.	tudomásul veszi, hogy a hatóság 2024 első negyedévére új, a munkaviszony megszűnését követő standard eljárást tervez elfogadni, amely magában foglalná a szolgálatból kilépő személyzet bizalmas információkhoz való hozzáférésének megszüntetésére vonatkozó kritériumokat és eljárást, a nyomon követési és végrehajtási követelményeket, valamint az átláthatósági előírásokat;
24.	megjegyzi, hogy a hatóság csalás elleni stratégiát vezetett be, amelyet az Európai Csalás Elleni Hivatallal szoros együttműködésben dolgoztak ki, és amelyet kapcsolódó végrehajtási szabályok és cselekvési terv kísér a csalás és a korrupció megelőzése érdekében;
Egyéb megjegyzések
25.	megjegyzi, hogy 2022 júniusában a Belső Ellenőrzési Szolgálat (IAS) ellenőrzési jelentést adott ki az információbiztonságról és a katasztrófa utáni helyreállításról azzal a céllal, hogy értékelje az irányítás kialakításának és végrehajtásának megfelelőségét, és két észrevételt és három fontos észrevételt azonosított az informatikai biztonsági irányítással kapcsolatban; megjegyzi, hogy a hatóság elfogadta az IAS ajánlásait, és jelenleg cselekvési tervet hajt végre;
26.	üdvözli a hatóság arra irányuló erőfeszítéseit, hogy növelje nyilvános láthatóságát és online jelenlétét a „#EUChooseSafeFood” kampány második évi elindítása révén, amelyet az illetékes tagállami hatóságokkal partnerségben hajtanak végre azzal a céllal, hogy érthető módon elmagyarázzák az unióbeli élelmiszer-biztonság mögött meghúzódó tudományos eredményeket, valamint üdvözli az „EGY – Egészség, környezet, társadalom” elnevezésű konferencia megszervezését a többi négy ENVI-ügynökséggel partnerségben, amely a „One Health One Environment” (Egy az egészség, egy a környezet) elnevezésű közös Instagram-csatorna elindításához vezetett; megjegyzi továbbá, hogy a hatóság a Bizottság eTranslation widgetjén keresztül beruházott weboldalának többnyelvűvé tételébe, a mesterséges intelligencia felhasználásával; megjegyzi továbbá, hogy a hatóság 2022-ben is beruházott az „Open EFSA” portál fejlesztésébe, az (EU) 2019/1381 rendelet követelményeinek megfelelően;
27.	üdvözli, hogy a hatóság néhány éve az EMAS tanúsítvánnyal rendelkező ügynökségek közé tartozik; tudomásul veszi, hogy a beszerzés típusától függően a hatóság a „zöld közbeszerzés” előírásait alkalmazza a kiválasztási és/vagy odaítélési kritériumokra vonatkozó minimumkövetelményekként;
°
°	°
28.	a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2024. április 11-i állásfoglalására[footnoteRef:13]. [13:  	Elfogadott szövegek, P9_TA(2024)0280.] 

